arnastofnun/IGC-2024 huggingface dataset:
Ginklofi

Ginklofi (Neonatal tetanus eða tatanus neonatorum) eða ungbarnastífkrampi er gerð af stífkrampa sem kemur fram í nýfæddum börnum.

Ginklofi á Íslandi.

Fyrst er getið um ginklofa í minnisbók Odds biskups frá 1630 og einnig í riti Gizurar Péturssonar sem var prestur í Vestmannaeyjum 1687-1713.

Ginklofi var mjög skæður á Heimaey í Vestmannaeyjum og eyjunni St. Kildu í Suðureyjum og er talið að 70-80% lifandi fæddra barna sem fæddust á þessum eyjum hafi dáið á fyrstu tveimur vikum frá fæðingu. Einkenni þessara eyja voru að íbúar lifðu mikið á sjófugli, einkum fýl og lunda.

Um miðja 19. öld var veikinni útrýmt í Vestmannaeyjum fyrir atbeina dansks læknis, Peter Anton Schleisner.

Með konungsúrskurði 6. júní 1827 var ákveðið að stofna læknisembætti í Vestmannaeyjum. Var A.F. Schneider skipaður læknir 1845 en á undan honum höfðu verið þrír læknar, sá seinasti A.S.I. Haaland, en ekki hafði tekist að ná tökum á barnadauða vegna ginklofa. Haaland vakti athygli á slæmu neysluvatni, almennum óþrifnaði og að naflastrengur barna í Vestmannaeyjum væri ekki eðlilega bundinn upp og ekki tíðkaðist að konur væru með börn sín á brjósti.

Schleisner læknir kom upp fæðingarstofnun í Vestmannaeyjum sem hann kallaði Stiftelsen. Þar voru viðhafðar strangar hreinlætisráðstafanir og notuð naflaolía á naflasár nýbura. Þessi naflaolía (Balsamum copaiba) var borin á daglega. Einnig var hugað að umhverfisvernd og mataræði og allt fuglakjöt bannað. Schleisner fór frá Vestmannaeyjum og fæðingarstofnunin Stiftelsen lagðist niður en áfram var haldið að nota naflaolíu. Í riti frá 1849 er skýrsla (udtog) Schleisners frá Íslandsdvölinni.

Í öðrum löndum tíðkaðist að sótthreinsa nafla barna með jurtum. Frumbyggjar Ameríku lögðu sundurskorinn kerlingareld (Lycoperdon pyriforme) við nafla barna uns stúfurinn féll af.
Hoya burmanica

Hoya burmanica er fjölær jurt í vaxblómaættkvísl. Útbreiðslan er frá austurhluta Indlands (Assam) austur til Víetnam.
Rowan Atkinson

Rowan Atkinson (fæddur 6. janúar 1955) er breskur leikari. Hann er þekktastur sem Hr. Bean í samnefndum sjónvarpsþáttum (1990-1995). Hann er einnig þekktur sem Johnny English í myndunum Johnny English (2003), Johnny English Reborn (2011) og Johnny English Strikes Again (2018). Hann lék líka Bean í myndinni Bean (1997), Mr. Bean's Holiday (2007) og í teiknimyndaþáttum um hann (2003 - 2019).
Hoya cutis-porcelana

Hoya cutis-porcelana er fjölær jurt í vaxblómaættkvísl. Útbreiðslan er í Filippseyjum.
Nicholas Murray Butler

Nicholas Murray Butler (2. apríl 1862 – 7. desember 1947) var bandarískur heimspekingur, erindreki og kennari. Butler var rektor Columbia-háskóla, forseti friðarstofnunar Carnegies og handhafi friðarverðlauna Nóbels. Hann var svo þekktur og virtur í Bandaríkjunum að "The New York Times" birti jólakveðju hans til landsmanna á hverju ári.

Æviágrip.

Nicholas Murray Butler útskrifaðist úr Columbia-háskóla og stundaði frekara nám í París og Berlín. Hann varð dósent í heimspeki við háskólann árið 1899 og árið 1901 varð Butler rektor Columbia-háskóla. Butler var meðlimur í Repúblikanaflokknum og var fulltrúi í landsnefnd flokksins frá 1888 til 1936.

Árið 1912, eftir andlát varaforsetans James S. Sherman, var Butler valinn sem nýtt varaforsetaefni í kosningaherferð Williams H. Taft Bandaríkjaforseta til endurkjörs. Vegna klofnings innan Repúblikanaflokksins hlutu Taft og Butler aðeins 23% atkvæða og átta kjörmenn í kjörmannaráðinu og lentu í þriðja sæti á eftir klofningsframboði Theodore Roosevelt og Demókratanum Woodrow Wilson, sem vann kosningarnar.

Árið 1920 bauð Butler sig fram til forseta í forvali Repúblikanaflokksins en tapaði fyrir Warren G. Harding. Hann bauð sig aftur fram án árangurs árið 1928. Árið 1931 hlaut Butler, ásamt Jane Addams, friðarverðlaun Nóbels fyrir að hvetja til samþykktar á Kellogg-Briand-sáttmálanum, sem gerði stríð ólöglegt samkvæmt alþjóðalögum. Frá 1928 til 1946 var Butler jafnframt forseti bresk-bandaríska Pílagrímafélagsins.

Butler heimsótti Berlín árið 1933 eftir valdatöku nasista í Þýskalandi og brá mjög í brún þegar hann sá stjórnarhætti Hitlers. Eftir heimkomuna til New York hélt Butler blaðamannafund og lýsti yfir þungum áhyggjum af ástandinu í Þýskalandi. Hann dró til baka fjárstyrk Friðarstofnunar Carnegies til þýskra prófessora og bauð í staðinn þýska sagnfræðingnum Hajo Holborn þriggja ára styrk til náms í bandarískum háskóla að eigin vali.

Eftir að Þjóðverjar hertóku Noreg í seinni heimsstyrjöldinni sendi Butler Norðmönnum baráttukveðjur þann 27. apríl 1941:
Hoya devogelii

Hoya devogelii er fjölær jurt í vaxblómaættkvísl. Útbreiðslan er í Malasíu (Sarawak hérað í Borneó).
Svartisen

Svartisen er samheiti yfir tvo jökla í Nordland í Noregi. Þeir eru Vestisen og Østisen. Milli þeirra er Vesterdalen. Vestisen (221 km2) er næststærsti jökull á meginlandi Noregs en Östisen (148 km2) fjórði stærsti.

Svartisen er hluti af Salffjellet-Svartisen-þjóðgarðinum
Ludwig Quidde

Ludwig Quidde (23. mars 1858 – 4. mars 1941) var þýskur stjórnmálamaður og friðarsinni sem varð þekktur fyrir gagnrýni sína á hendur Vilhjálmi 2. Þýskalandskeisara. Ferill Quidde í þýskum stjórnmálum spannaði fjögur tímabil í sögu Þýskalands: valdatíð Bismarcks (til ársins 1890), keisaratíð Vilhjálms 2. (1888–1918), tíma Weimar-lýðveldisins (1918-1933) og loks tíma þriðja ríkisins. Quidde hlaut friðarverðlaun Nóbels árið 1927 ásamt Frakkanum Ferdinand Buisson.

Æviágrip.

Ludwig Quidde kom úr ríkri kaupmannsfjölskyldu og ólst upp í Brimum, þar sem hann nam sagnfræði og tók þátt í aðgerðum Þýsku friðarsamtakanna (þ. "Deutsche Friedensgesellschaft"). Á yngri árum var Quidde andsnúinn stjórnarstefnum Bismarcks kanslara. Árið 1881 lauk hann doktorsprófi við Háskólann í Göttingen.

Árið 1894 birti Quidde 17 blaðsíðna bækling með titlinum "Caligula. Eine Studie über römischen Caesarenwahnsinn" ("Caligula: Rannsókn á rómverskri keisarageðveiki"). Bæklingurinn fjallaði efnislega aðeins um Rómaveldi á fyrstu öld eftir Krist en með birtingu hans þótti Quidde vera að draga fram samanburð á keisaranum Caligula og Vilhjálmi 2. Þýskalandskeisara og saka báða keisarana um mikilmennskubrjálæði. Quidde hafði birt bæklinginn undir eigin nafni og í reynd lauk fræðaferli hans í sagnfræði eftir að athygli beindist að ádeilunni á Vilhjálm keisara. Árið 1896 var Quidde dæmdur í þriggja mánaða fangelsi fyrir móðgun við krúnuna vegna niðrandi athugasemda sem hann lét falla um nýjan heiðurspening sem stofnaður hafði verið til heiðurs Vilhjálmi 1. Þýskalandskeisara. Quidde afplánaði fangavistina í Stadelheim-fangelsi.

Eftir lok fyrri heimsstyrjaldarinnar var Quidde líkt og flestir Þjóðverjar afar mótfallinn skilmálum Versalasamningsins. Ástæður hans voru þó ekki hinar sömu og þýskra hernaðarsinna, sem voru aðallega mótfallnir takmörkunum á herafla Þýskalands og háum stríðsskaðabótum sem fólust í samningnum. Quidde og aðrir þýskir friðarsinnar óttuðust hins vegar að ströng skilyrði samningsins myndu leggja grunninn að öðru stríði og vonuðust til þess að sáttastefna Woodrows Wilson Bandaríkjaforseta yrði hefndarhug Frakka yfirsterkari.

Þegar Hitler komst til valda árið 1933 flúði Quidde til Sviss og settist að í Genf það sem hann átti eftir ólifað. Árið 1934 birti hann ritgerðina „Landfriede und Weltfriede“ þar sem hann færði rök fyrir því að nútímatækni myndi koma í veg fyrir stríð þrátt fyrir aukna hernaðarhyggju í heimsálfunni:

Ludwig Quidde lést í Sviss árið 1941, þá 82 ára.
Sigmar Vilhjálmsson

Sigmar Vilhjálmsson oftast kallaður Simmi eða Simmi Vill (fæddur 3. janúar 1977 á Egilsstöðum) er íslenskur sjónvarpsmaður, fjölmiðlamaður og athafnamaður. Hann er sonur íþróttamannsins Vilhjálms Einarssonar. Simmi byrjaði feril sinn með vini sínum Jóhannesi Ásbjörnssyni í þáttunum "70" á Mónó (1999 - 2000). Árið 2000 byrjuðu þeir félagar með þáttinn 70 mínútur. Simmi hætti í þættinum árið 2003 og varð kynnir í Idol stjörnuleit með Jóa. Seríurnar urðu fjórar frá 2003 - 2009. 2009 byrjuðu þeir Jói með þáttinn Simmi og Jói á Bylgjunni og varð þátturinn á dagskrá til 2013.

Árið 2010 opnuðu þeir Hamborgarafabrikuna. Sigmar átti einnig Keiluhöllina.

Árið 2020 opnaði Sigmar Minigarðinn, minigolf-afþreyingarstað.

Einkamál.

Sigmar var giftur frá 1998 - 2016 en skildi en í nóvember 2016.
Síleska karlalandsliðið í knattspyrnu

Síleska karlalandsliðið í knattspyrnu er er fulltrúi Síle í knattspyrnu og er stjórnað af Síleska knattspyrnusambandinu. Þeir unnu Copa América Bikarinn, árið 2015 og aftur árið 2016.

Alexis Sánchez er leikja- og markahæsti maður liðsins.
Stígárjökull

Stígárjökull er skriðjökull sem gengur niður úr Öræfajökli innan Vatnajökulsþjóðgarðs.
Hoya faoensis

Hoya faoensis er fjölær jurt í vaxblómaættkvísl. Útbreiðslan er á Samóa.
Hoya halophila

Hoya halophila er fjölær jurt í vaxblómaættkvísl. Útbreiðslan er á Nýju Guíneu til Salómonseyja.
Fáni Albaníu

Fáni Albaníu er rauður fáni með mynd af svörtum tvíhöfða erni í miðjunni. Rauði liturinn táknar hugrekki, styrk og hreysti en tvíhöfða örninn táknar fullvalda ríkið Albaníu. Fáninn var lýstur þjóðfáni Albaníu þegar landið hlaut sjálfstæði sitt frá Tyrkjaveldi árið 1912.

Saga.

Í herförum Jóhanns Hunyadi í Niš árið 1443 svikust Skanderbeg og nokkur hundruð Albanir undan merkjum Tyrkjasoldáns og gengu til liðs við Ungverjana. Í 25 ár vann Skanderbeg frækna sigra gegn Tyrkjum. Hann tók upp tvíhöfða örn Býsansríkisins sem eigin einkennisfána og hlaut viðurnefnið "Athleta Christi" frá páfanum vegna hernaðarsigra sinna. Á miðöldum notuðu ýmsar albanskar aðalsættir örninn á skjaldarmerkjum sínum og örninn varð smám saman tákn Albana allra. Skjaldarmerki Kastrioti-ættarinnar, sem sýndi svartan tvíhöfða örn á rauðum fleti, varð frægt þegar Skanderbeg leiddi uppreisn gegn Tyrkjaveldi og vann sjálfstæði Albaníu frá 1443 til 1479. Þetta varð fáni Lezhë-bandalagsins, sem varð fyrsta sameinaða albanska ríkið á miðöldum og elsta þing heims sem enn varðveitir skjöl sín.

Á 18., 19. og 20. öld tóku albanskir þjóðernissinnar tvíhöfða örninn upp á ný sem einkennismerki sjálfstæðisbaráttu þeirra undan Tyrkjaveldi. Þann 28. nóvember 1912 var sjálfstæðisyfirlýsing Albaníu lesin upp í Vlora og fáninn, sem Ismael Qemali dró að húni, var tekinn upp sem þjóðfáni nýja ríkisins.

Albanska fánanum hefur verið breytt mörgum sinnum við stjórnarskipti í landinu. Á ríkisárum Zogs konungs (1928–1939) var kórónu bætt inn á fánann en við hernám Ítala í Albaníu var fasískur axarvöndur settur í staðinn. Eftir seinni heimsstyrjöldina setti kommúnistastjórnin fimmarma gullna stjörnu inn á fánann en hann var fjarlægður þann 7. apríl 1992 eftir hrun kommúnismans í Albaníu.

Skipsfánar Albaníu eru frábrugðnir hinum almenna þjóðfána. Kaupskipsfáninn samanstendur af þremur lóðréttum borðum í rauðum, svörtum og rauðum lit. Herskipsfáninn er svipaður þjóðfánanum nema hvað örninn er á hvítum fleti og rauð lína liggur yfir neðri hluta fánans. Örninn á albanska fánanum er sýndur á báðum hliðum albönsku fimm leka myntarinnar sem slegin var árin 1995 og 2000.

Frá árinu 1969 flögguðu albanskir íbúar í Kósovó gjarnan albanska fánanum. Fáninn var einkennismerki hins óviðurkennda Kósóvulýðveldis á tíunda áratuginum. Núverandi lýðveldið Kósovó notar annan fána sem var valinn til að forðast að hygla einu tilteknu þjóðarbroti líkt og fánar Bosníu og Hersegóvínu og Kýpur.
Hoya stenophylla

Hoya stenophylla er fjölær jurt í vaxblómaættkvísl. Útbreiðslan er á Nýju Gíneu.
Hoya palawanica

Hoya palawanica er fjölær jurt í vaxblómaættkvísl. Útbreiðslan er á Filippseyjum.
Hoya paulshirleyi

Hoya paulshirleyi er fjölær jurt í vaxblómaættkvísl. Útbreiðslan er á Súlavesí.
Efstadalsfjall

Efstadalsfjall er 627 metra fjall austur af Laugarvatni.
Hoya tauensis

Hoya tauensis er fjölær jurt í vaxblómaættkvísl. Útbreiðslan er á Bandarísku Samóa.
Hoya unruhiana

Hoya unruhiana er fjölær jurt í vaxblómaættkvísl. Útbreiðslan er á Filippseyjum.
Magnús Jónsson (f. 1887)

Magnús Jónsson (26. nóvember 1887 - 1958) var guðfræðiprófessor, þingmaður og ráðherra um skeið. Hann fæddist í  Hvammi í Norðurárdal sonur Jóns Ólafs prests þar Magnússonar og konu hans, Steinunnar Guðrúnar Þorsteinsdóttur sem ættuð var frá  Úthlíð í Biskupstungum. Magnús Jónsson fór ungur með foreldrum sínum til Skagafjarðar og ólst upp á prestsetrunum  Mælifelli og síðar á Ríp. Hann lauk guðfræðiprófi við Prestaskólann árið 1911 og var prestur Tjaldbúðasafnaðar í Winnipeg um skeið og svo prestur Garða- og Þingvallasafnaða í Norður Dakóta í Bandaríkjunum 1912-1915 og var prestur á Ísafirði 1915-1917 og frá 1917 var hann skipaður dósent við Guðfræðideild Háskóla Íslands og prófessor við sömu deild árið 1928. Hann var þingmaður Reykvíkinga 1921—1946 og var atvinnumálaráðherra í 8 mánuði árið 1942. Hann var skipaður formaður fjárhagsráðs árið 1947 og var það til 1953 er fjárhagsráð var lagt niður. Bróðir Magnúsar var Þorsteinn Jónsson (Þórir Bergsson).
Louis Renault

Louis Renault (21. maí 1843 – 20. febrúar 1916) var franskur prófessor í alþjóðarétti. Hann hlaut friðarverðlaun Nóbels árið 1907.

Æviágrip.

Louis Renault var sonur bóksala og hóf störf við lagaháskólann í Dijon árið 1868. Hann varð kennari við lagaháskólann í París árið 1873 og varð prófessor í þjóðarétti við sömu stofnun árið 1881.

Frá árinu 1890 starfaði Remault sem lögfræðiráðgjafi utanríkisráðherra Frakklands og síðan sem dómari við Fasta gerðardómstólinn í Haag. Hann var jafnframt virkur meðlimur í Alþjóðaréttarstofnuninni.

Louis Renault var í forsvari fyrir stofnun alþjóðlegra gerðardómstóla. Hann var fulltrúi Frakka ásamt Paul Henri Balluet d'Estournelles de Constant og Léon Bourgeois á friðarráðstefnurnar í Haag árin 1899 og 1907. Árið 1900 varð Renault heiðursdoktor við Jagielloński-háskólann í Kraká. Renault varð jafnframt meðlimur í frönsku siðfræði- og stjórnmálafræðiakademíunni árið 1901 og hlaut friðarverðlaun Nóbels ásamt Ernesto Teodoro Moneta árið 1907.

Frá 1916 til 1918 stýrði Renault Hjálparsamtökum fyrir særða hermenn (fr. "Société de Secours aux Blessés Militaires"), sem rann árið 1940 inn í franska Rauða krossinn.

Árið 1873 kvæntist Renault Juliette Thiaffait.

Minnisvarðar.

Myndhöggvarinn Jules Chaplain bjó til bronsplötu með mynd af Louis Renault árið 1906.
Andorska karlalandsliðið í knattspyrnu

Andorska karlalandsliðið í knattspyrnu er er fulltrúi Andorra í knattspyrnu og er stjórnað af Andorska knattspyrnusambandinu.
Stekkjarhraun

Stekkjarhraun er hraun sem er í austurhluta Hafnarfjarðar við Setbergshverfi. Það var friðlýst árið 2009 og er stærð þess 15,9 ferkílkómetrar. Beggja vegna þess er íbúðabyggð og rennur Þverlækur um það.

Hraunið er upprunið úr Búrfellseldum sem runnu fyrir um 700 árum.
Norðlingaskóli

Norðlingaskóli er grunnskóli í Norðlingaholti í Reykjavík. Skólinn var stofnaður árið 2005.
Charles Albert Gobat

Charles Albert Gobat (21. maí 1843 – 16. mars 1914) var svissneskur lögfræðingur og stjórnmálamaður sem vann friðarverðlaun Nóbels árið 1902 ásamt Élie Ducommun fyrir forystu sína við Alþjóðlegu friðarskrifstofuna.

Æska og menntun.

Gobat fæddist þann 21. maí árið 1843 í Tramelan í Sviss. Hann var sonur mótmælendaprests og var bróðursonur Samuels Gobat, trúboða sem varð síðar biskup af Jerúsalem. Gobat hlaut menntun í Háskólanum í Basel, Háskólanum í Heidelberg, Háskólanum í Bern og Parísarháskóla. Hann hlaut doktorsgráðu sína frá Háskólanum í Heidelberg árið 1867.

Laga- og stjórnmálaferill.

Að loknu doktorsnámi hóf Gobat lögmannsstörf í Bern og kenndi jafnframt franskan borgararétt við Háskólann í Bern. Hann opnaði síðan lögmannsstöfu í Delémont í kantónunni Bern, sem varð brátt ein umsvifamesta lögmannsstofa umdæmisins.

Eftir fimmtán ára lögmannsferil hóf Gobat afskipti af stjórnmálum og menntamálum. Árð 1882 var hann útnefndur umsjónarmaður almenningsmenntunar í kantónunni Bern og gegndi hann þeirri stöðu í 30 ár. Hann var framsýnn í menntamálum og gerði margar mikilvægar breytingar á menntakerfinu. Meðal annars gerði hann kerfisbreytingar á grunskólamenntun, náði auknu fjármagni til að jafna hlutfallið milli nemenda og kennara, jók tungumálakennslu og bauð nemendum upp á margvísleg starfsnám auk hinna hefðbundnu sérhæfðu menntunar sem viðgekkst þá.

Árið 1891 gaf Gobat út sagnfræðiritið "Bernarlýðveldið og Frakkland á tíma trúarbragðastyrjaldanna" (fr. "République de Berne et la France pendant les guerres de religion") og hlaut góðar viðtökur fyrir það. Verki hans um alþýðusögu Sviss frá árinu 1900 var einnig vel tekið.

Gobat var jafnframt virkur í stjórnmálum og var kjörinn til margra mikilvægra embætta. Hann var kjörinn á þing kantónunnar Bern árið 1882. Frá 1884 til 1890 sat hann á svissneska kantónuráðinu og frá 1890 til dauðadags árið 1914 sat hann í þjóðráðinu, hinni málstofu svissneska löggjafarþingsins. Gobat var talinn frjálslyndur umbótamaður bæði í stjórn- og menntamálum. Árið 1902 studdi hann margvíslega löggjöf sem miðaði að því að verslunarsamningar yrðu lagðir fyrir gerðarnefndir. Gobat vann með Alþjóðaþingmannasambandinu, sem Randal Cremer, handhafi friðarverðlauna Nóbels árið 1903, hafði stofnað árið 1889. Árið 1892 varð Gobat forseti fjórðu samkomu sambandsins í Bern, og stofnaði Alþjóðaþingmannaskrifstofuna (fr. "Bureau Interparlementaire"). Hann var aðalritari skrifstofunnar, sem starfaði með friðarhreyfingum við alþjóðasáttagerðir og samskipti milli þingja. Á þriðju samkomu Alþjóðaþingmannasambandsins í Róm árið 1891 var Alþjóðlega friðarskrifstofan stofnuð, en Gobat var í forsvari fyrir hana þegar hún hlaut friðarverðlaun Nóbels árið 1913.

Síðari æviár.

Árið 1902 hlaut Gobat friðarverðlaun Nóbels ásamt Élie Ducommun fyrir forystu þeirra í Alþjóðafriðarskrifstofunni.

Eftir dauða Ducommun árið 1906 tók Gobat við sem forseti friðarskrifstofunnar.

Gobat lést þann 16. mars árið 1914 í Bern. Á miðri friðarráðstefnu stóð hann á fætur eins og hann hygðist taka til máls en hneig niður og lést um klukkustund síðar.
Arnarfell (Þingvallavatn)

Arnarfell er 239 metra móbergsfell við austurhluta Þingvallavatns.
Rauðkál

Rauðkál (Fræðiheiti "Brassica oleracea var. capitata f. rubra") er káltegund sem telst til höfuðkáls eins og hvítkál og er afar líkt hvítkáli. Helsti munurinn á rauðkáli og hvítkáli er litur blaðanna, á rauðkáli eru þau rauð eða blárauð, bæði ytri og innri blöðin en ljósgræn á hvítkáli. Rauðkál þekkist ekki villt. Uppruni þess er svæðið í kringum Miðjarðarhaf og þaðan barst það til Rússlands og frá Rússlandi til Evrópu. Rauðkál er seinsprottið og gerir meiri hitakröfur en hvítkál.

Litur rauðkáls fer eftir sýrustigi jarðvegs, verður rauðara eftir því sem jarðvegur er súrari. Rauðkál er vanalega soðið með ediki til að varðveita rauðan lit blaðanna. Rauðkálssafa má nota sem einfaldan mæli til að mæla sýrustig.
Landakotsskóli

Landakotsskóli er einkarekinn grunnskóli fyrir nemendur í 1.-10. bekk. Skólinn er til húsa að Túngötu 15 við Landakotstún í Vesturbæ Reykjavíkur.

Skólinn tók til starfa árið 1896 og er einn elsti grunnskóli landsins. Skólinn var rekinn af Kaþólsku kirkjunni til ársins 2005 en er nú rekinn sem sjálfseignarstofnun undir sjálfstæðri stjórn.

Eftir aldamót kom upp hneykslismál varðandi skólann þegar nemendur stigu fram og ásökuðu skólastjóra og kennara um kynferðislega misnotkun.

Þekktir nemendur.

Vigdís Finnbogadóttir
ICN Business School

ICN Business School er evrópskur verslunarskóli með skólalóðir í La Défense, Berlín, Nürnberg og Nancy. Hann er stofnaður 1905. Árið 2019, var meistaranám hans í stjórnun (Master in Management program) í 54. sæti á heimsvísu skv. The Financial Times. ICN býður einnig upp á doktorsnám (PhD nám), sem og ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, EQUIS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 15 000 hollvini (alumni) í verslun og stjórnmálum, svo sem: Nicolas Thévenin (Franska kaþólska erkibiskupinn) og Masséré Touré (Stjórnmálamenn Fílabeinsstrandarinnar).
Moya Brennan

Máire Ní Bhraonáin, þekktust sem Moya Brennan, (fædd 4. ágúst 1952) er írsk þjóðlaga, popp- og nýaldarsöngkona. Moya hóf ferilinn með hljómsveitinni Clannad þar sem systkini og frændsystkini hennar spila.

Systir hennar er Enya.
Omskfylki

Omskfylki (rússneska: "О́мская о́бласть") er fylki (oblast) í Rússlandi. Höfuðstaður fylkisins er Omsk. Íbúafjöldi var 1,977,665 árið 2010.
Kúrganfylki

Kúrganfylki (rússneska: "Курга́нская о́бласть") er fylki (oblast) í Rússlandi. Höfuðstaður fylkisins er Kúrgan. Íbúafjöldi var 910,807 árið 2010.
Lathrolestes luteolator

Lathrolestes luteolator er tegund af vespum í ættinni Ichneumonidae. Hún er upprunnin í Norður-Ameríku og snýkir lirfur af ýmsum tegundum sagvespna. Á tíunda áratug síðustu aldar byrjaði hún að sníkja á lirfum ágengrar tegundar af blaðvespu, Profenusa thomsoni, í Alberta. Þegar þetta meindýr dreifðist til Alaska var vespan notaður við líffræðilega meindýraeyðingu.

Vistfræði.

Eins og aðrar sníkjugeitungar í fjölskyldunni Ichneumonidae, notar fullorðna kvenkyns "L. luteolator" varppípu þess til að stinga eggi inni í líkama bráðar sinnar, venjulega lirfustigi sagvespna. Þegar eggin klekjast út éta þær lirfurnar upp innan frá. Ráðist er á ýmsar lirfur, þar á meðal "Profenusa alumna". og "Caliroa cerasi".

Hún var samþykkt til notkunar sem lífræn vörn í Alberta 1990, gegn "Profenusa thomsoni," en það hafði birst í héraðinu tuttugu árum fyrr og verið mikil plága í birki ("Betula"). Mikið hrun varð í stofni meindýranna og virðist nú vera undir stjórn.

Árið 2003 hafði útbreiðsla "Profenusa thomsoni" náð til Alaska og þar sem það dreifðist fyrst um Anchorage vatnasvæðið og síðar í vatnasvið Eagle River og Matanuska-Susitna dalinn og suður til Bird Ridge, sem olli alvarlegri eyðingu af birkitrjám. Lífrænar varnir gegn plágunni með "Lathrolestes luteolator" var hafin árið 2004.
Rostovfylki

Rostovfylki (rússneska: "Росто́вская о́бласть") er fylki (oblast) í Rússlandi. Höfuðstaður fylkisins er Rostov við Don. Íbúafjöldi var 4,277,976 árið 2010.
SK Brann

SK Brann er norskt Knattspyrnu lið frá Björgvin . Heimavöllur félagsnis heitir Brann Stadion.

SK Brann hefur unnið Norsku úrvaldeildina 3 sinnum, síðast árið 2007.

Þó nokkuð af Íslendingum hafa spilað með félaginu má þar m.a nefna Ólafur Örn Bjarnason, Birki Má Sævarsson Viðar Ara Jónsson og Birkir Kristinsson , Auk þess þjálfaði Teitur Þórðarson liðið í mörg ár.
Hand-, fót- og munnsjúkdómur

Hand-, fót- og munnsjúkdómur er algengur sjúkdómur í ungum börnum en fullorðnir geta einnig smitast. Sjúkdómurinn stafar af ýmsum veirum og oftast af veirunni Coxackieveiru A16. Algengt er að sjúkdómurinn valdi litlum faröldrum, sérstaklega á haustin. Sjúkdómurinn er mildur og nánast allir jafna sig á 7-10 dögum. Sjúkdómurinn getur valdið heilahimnubólgu en það er mjög sjaldgæft. Sjúkdómurinn byrjar vanalega með sótthita og slappleika. Einum til tveimur dögum seinna byrja að myndast sár í munni. Húðútbrot myndast á 1-2 dögum oftast í lófum og á iljum. Útbrot geta einnig komið á rasskinnar. Sumir fá eingöngu útbrot í munni eða einungis húðútbrot.
Lyn

Lyn er norskt Knattspyrnu lið frá Oslo. Heimavöllur félagsnis heitir Bislett Stadion.

Lyn er stórt félag í Noregi með mikla sögu, þó það sé núna í 3.deild. Liðið hefur unnið Norsku úrvalsdeildina 2 sinnum, síðast árið 1968 og bikarkeppnina 8 sinnum, síðast árið 1968.

Meðal Íslendinga sem hafa spilað með liðinu eru Indriði Sigurðsson, Stefán Gíslason og Theodór Elmar Bjarnason